
Kabhi Aap Ne Gaur Kiya Jis Tarah Hum Namaz Ada Karte Hain Yani Qayam Ruku Sujood, 
Qada Oola O Ukhra Wagera Is Tarah Ki Namaz Ka Saboot Hadison Me Hai Ya Nahi? 

Yani Huzoor Sal'lallahu Alaihi Wasallam Ne Kabhi Is Tarah Namaz Ada Farmai Hai Ya Nahi? 

Hame Agar Dunya Bhar Ki Khurafaat Se WAQT Mile Tab To Hum Ispe Gaor Karege. 

Shayed Yahi Wajah Ki FITNAE AHLEHADIS (Gair Muqallideen) Aaj Hamare Logon Ko Pakad 
Pakad Ke Hadees Ki Kitaben Dikhate Hain Ki Dekho Huzoor Namaz Me Tangen Khoob 
Phailate The, Hath Naaf Ke Niche Nahi Sine Pe Bandhte The, Rafa Yadain Karte The, Aameen 
Zor Se Kehte The, Aur Aap Log Imame Azam Abu Hanifa Ki Maan Kar Nabi Ke Tariqe Ke 
Khilaf Namaz Padhte Hain. 

Aap Log Imaan Nabi Par Laye Ya Imam Par? 

Aise MAUQE Par Zimmedar Ulma Agar In Logo Ki Rehbari Na Kare To Phir Unhe Gumrah 
Hôte Der Nahi Lagegi. 

Alhamdulillah Jis Tarah Hum Hanfi Namaz Ke Jumla Arkan Ada Karte Hain Wo Sab Hadiso Se 
Bilkul Sabit Hai. 

Gair Muqallideen Jo Karodon Hanfiyon Ki Namaz Ko Batil Mante Hain Aur Kehte Hain Ye Kufi 
Tariqae Namaz Hai (Ima Azam Abu Hanifa Koofa Ke Rehne Wale The Aur Hum Unki 
TAQLEED Karte Hain, Alhamdulillah Aur Makki Madani Namaz Wo Hai Jo Hum Padhte Hain). 

Gair Muqallideen Imam Azam Abu Hanifa Ke Bade Gustakh Hain Unke Imam Azam Par Ye 
Mash'hoor Aiteraz Hain. 

1- ABU HANFIA NE TAMAM MASAYEL QAYAS SE BATAYE AUR HADEES KI MUKHALIFAT KEE. 

2- ABU HANIFA HADEES NAHI JANTE THE. 

3- ABU HANIFA ARABI ZUBAN AUR USKE ASALEEB SE WAQAIF NAHI THE. 

3-ABU HANIFA HADISE RASOOL AUR AASAARE. 

SAHABA O AQWALE TABAEEN KO AHMIYAT NAHI DETE THE, UNHO NE JO BHI MASAYEL 
BAYAN KIYE SAB QAYAS APNI RAAY SE BAYAN KIYE. 

Aur Hum Hafiyon Par Gair Muqallideen Ke Ye Aiteraz Hain. 

1- HANFI HAZRAAT ABU HANIFA KI TAQLEED JAMID (ANDHI TAQLEED) Karte Hain. 

2- HANFI Hazraat Hadees Ka Ilm NAHI Rakhte Sirf FIQAH Aur Qayas Hi Jante Hain. 

3- Hanfi Hazraat Sahi Hadis Ki Mukhalifat Karte Hain Aur Abu Hanifa Ke Qaul Ko Rasool Ke 
Qaul Par Fauqiyat Dete Hain. 

Aur Bhi Bahot Se Aiteraz Hain Jinke DANDAN SHIKAN Jawab Insha'allah Hum Aage Denge. 
Ab Aaiye Hum Apni Namaz Ka Jayzah Hadise Pak Ki Roshni Me Lete Hain. 

Hamari Namaz, Namaze Rasool Hai Ya Nahi??? 

Aur Jis Tarah Gair Muqallideen Namaz Padhte Hain Wo Tariqa Sahi Hai Ya Galat. 

Hum Namaz Pe Khade Hôte Hain Tab Dono Pairon Ke Beech 4 Ungal Ya Maximum 1 Balisht 
Ka Fasala Hota Hai. 

Jabki Gair Muqallideen Tangon Ko Itna Phailate Hai Ki Beech Me Se 1 Gadha (Donkey) Nikal 
Jaye. 

Namaze Me Dono Pairon Ke Beech Kitna Faisla Ho? 

Namazi Is Tarah Khada Ho Ki Uske Pair Ki Ungliyan Qibla Rukh Ho Aur Aasani Se Ruku Aur 
Sajdah Kar Sake Yani Bar Bar Pairon Ko Sukadne Ki Naubat Na Aye, Aur Namaziyon Ke 
Kandhe Apas Me Mile Huye Hon, Tange Phailane Ki Surat Me Eik Dusre Ke Kandhe Door Ho 
Jayge Aur Is Tarah 2 Namziyon Ke Beech Kaafi Space Paida Hoga, Jo Sunnat Ke Sarasar 
Khilaf Hai. 

HADEES: 

Huzoor Ne Farmaya, Qasam Hai Us Zaat Ki Jiske Qabze Me Meri Jaan Hai, Mai Shaitan Ko 
Dekhta Hun Ki Wo Saff Ki Khali Jagah Me Ghus Jata Hai Jaise Bhed Ka Bachcha Hai. 

^ V -□ t ) -.lia. 

HADEES: 

Abdullah Bin Umar Se Marwi Hai Huzoor Ne Irshad Farmaya Safon Ko Sidha Karo Kandhon 
Ko Barabar Karo, Khali Jagah Bhar Do, Apne Bhaiyon Ke Liye Narm Raho, Aur Shaitan Ke 
Liye Beech Me Jagah Na Chhodo. 

^ v -□ ) - .lia. jji}- 

Ye ABU DAWOOD SHARIF Ki Hadis Hai Jo Hadis Ki 6 Sahi Kitabo Me Se 1 Hai. 

Ise Gaor Se Padhiye. Huzoor Kandha Milane Ka Hukm De Rahe hain, To Kya Tango Ko 
Phailane Ke Bad Kandhe Apas Me Mil Sakte Hain? 

Huzoor Ne Farmaya Khali Jagah Bharo, Pairo Ko Phailane Se Kya 2 Namaziyon Ke Beech Aur 
Space Nahi Badhega? 

Huzoor Ne Farmaya Apne Bhaiyon Ke Liye Narm Raho Kya Tango Pe Zor De Kar Phailane Se 
Aadmi Naram Rahega Ya Kadak? 

Gair Muqallideen Apni Is Halat Ko Hadise Se Sabit Kare. 

Alhamdulillah Hum Hanfiyon Ka Namaz Me Khade Hona Sunnat Ke MUTABIQ Hai Aur Poore 
Taur Par Hadise Rasool Pe Amal Hai. 

Alhamdulillah Hum Sunni Hanfi Namaz Ko Allah Ka Farz Jaan Kar Uski Mohabbat Me Huzoor 
Ki Sunnaton Ke Mutabiq Pure Ehtemam Se Ada Karte Hain. 

Bekhayali Aur Susti Laparwahi Aur Namaz Ko Boojh Samajh Kar Padhna Ki Kisi Tarah Farz 
Pura Ho Bahot Buri Baat Hai, Balki Namaz Ka Istekhafaf (Halka Janna) Kufr hai. 

Gair Muqallideen Aksar Be-Topi Ke Nange Sar Namaz Padhte Hain Wo Topi Pahenne Ko 
Zaroori Khayal Nahi Karte, Aur Jab Unhe Toka Jaye To Daleel Puchte Hain Ki Kahan Likha 
Hai Be-Topi Namaz Nahi Hogi? 

Namaz Ke Aadaab Me Ye Shamil Hai Ki Pura Libas Pehne Sar Bhi Dhaka Ho Topi Ya Imame 
Se, Nange Sar Namaz Na Padhe, Balki Ye Bhi Hai Jo Kapde Kaam Ke Waqt Pahenta Ho Uspe 
Namaz Na Padhe, Balki Saaf Suthre Kapde Ho, Afsos Admi Sasural Jaye Ya Kisi Minister Ya 
Hakim Se Milne Jata Hai To Khoob Achche Kapde Pahenta Hai Phir AHKAMUL HAKIMEEN 
(Badshao Ka Badshah) Ki Bargah Me Maile Kuchele Gande Sande Kapde Pahen Ke Aata Hai? 

Dil Me Agar Namaz Ki Ahmiyat Hogi To Amal Se Uska Izhar Bhi Hoga. 

QURAN: 

Aye Adam Ki Awlad Apni Zeenat Lo Jab Masjid Me Jao. 

{Para-8, Ruku-10, Sure Araf, Ayat No-31} 

Is Ayat Me Namaz Ke Waqt Khubsurat Libas Pahenne Ki Targeeb Dee Gai, Aur Khubsurat 
Libas Wo Hai Jo Sunnat Ke MUTABIQ O MAWAFIQ Ho. 

HADEES: 

Anas Bin Malik Farmate Hain, Huzoor Aksar Apne Sare Mubarak Ko Kapde (Imame) Se 
Dhaka Rakhte. 

{71 (JjLul)- 

Huzoor Namaz Ke Ilawa Bhi Hamesha Sar Ko Kapde Se Badhe Rakhte The Aur Afsos Log 
Namaz Hi Me Nange Sar Hôte Hain. 

Musannaf IBNE ABI SHAIBAH Jo Bukhari Se Pehle Ki Kitab Hai Hadees Ki, Usme 20 Hadise 
Namaz Topi Ya AMAMA Pahen Ke Padhne Ki Maujood Hai Jise Tawalat Ke Khaof Se NAQL 
Nahi Kar Raha Hun. 

HADEES: 

Hazrat Mugirah Bin Shabah Gazwaye Tabook Ka 1 WAQIYA Bayan Karte Hain Huzoor 
Namaze Fajr Se Pehle Qazaye Hajat Ke Liye Nikle Jab Wapas Huye To Wazu Farmaya Aur 
Wazu Me Apne Amame Pe Masah Kiya. 

{Sahi Muslim, Jild-1, Safah-161} 

Is Hadis Se Sabit Hua Huzoor Ka Namaz Sar Dhak Kar Padhna. 

HADEES: 

Huzoor Ke Sahaba Namaz Me Sajdah Karte To Unme Se Koi Topi Ya Imame Pe Sajdah 
Karta. 

{ ( _ 5 -ilC< jlâilùAAC. 

Is Hadees Se Sabit Hua Ki Sahaba Sab Ke Sab Topi Ya Amama Pahen Ke Hi Namazen Ada 
Karte, Kuch Sahaba Topi Ya Ammae Pe Sajdah Karte Jo Maria Hai Yani Peshani Khuli Honi 
Chahiye. 

Mai Tamam Gair Muqallideen Se Kehta Hun 1 Marfoo Hadis Batao Jisme Ye Ho Ki Ba-Gair 
Topi Ke Namaz Bila Karahat Jayez Hai? 

BagairTopi Ke Namaz Ki Chand Surten Hain. 

1- Majboori Me Jaise Topi Na Ho Ya Koi Zakhm Sar Me Ho To Bila Karahat Namaz Ho Jayegi. 

2- Susti Se Nanage Sar Kabhi Padh liya To Makruhe Tanzihi Hogi Yani Sawab Me Kami. 

3- Nange Sar Namaz Padhne Ko Adat Bana Le To Makroohe Tehrimi Us Namaz Ka Dohrana 
Wajib Hai. 

4- Nange Sar Padhna Sunnat Jaan Kar Ye Bid'at Hai. 

5- Nange Sar Namaz Padhna Afzal Samjhe Aur Topi Pahenne Ko Bura Jane To Ye Kufr Hai. 
{FATAWA QAZI KHAN, JIId-1, Safah-118} 

Ab Gair Muqallideen Hi Batay Ki Unke Nadeek Nange Sar Namaz Padhna Kya Hai? 

Ahlehadis Jamat Ke Baani Miya Nazeer Husain Dahelvi Likhte Hain, 

"Juma Ki Namaz Ho Ya Koi Aur Namaz Rasulullah Aur Sahaba Amama Bandh Kar Padhte 
The. 

{FATAWA NAZIRIYA, Jild-3, Safah-272} 

Lijiye Aaphi Ke Aalim Ka Faraman Hai. 

Maulana Sanaullah Amritsari Likhte Hain, 

"Namaz Ka Masnoon (Sunnat) Tariqa Wahi Hai Jo Huzoor Se Bid-Dawam Sabit Hai Yani 
Badan Pe Kapde Aur Sar Dhaka Ho Topi Ya Imame Se. 

{FATAWA SANAIYAH, Jild-l, Safah-524} 

Gair Muqallideen Ke 1 Aur Alim Maulana Isameel Salfi Kehte Hain, 

"Garaz Kisi Hadis Se Bhi Nange Sar Namaz Padhne Ko Adat Banana Sabit Nahi, Kapda 
Maujood Ho To Nange Sar Namaz Padhna Zid Ya AQAL Ki Kami Se Hai. 

{FATAWA U LAME AHLEHADEES Jild-4, Safah-286} 

Hum Sunni Hanfi Namaz Shuru Karte WAQT Apne Dono Haton Ko Kano Ki Lao Tak Othate 
Hain Wo Is Tarah Ki 2no Anguthon Ka Sira Kaan Ki Lao Ko Lagta hai. 

Ye Zahen Me Rahe Ki Ungliyan Na Khoob Mili Ho Na Khoob Chipki Hui Ho, Balki Unhe Unki 
Halat Pe Rakhe, Aur Dono Hath Ki Hateliyon Ka Rukh Qibla Ki Janib Ho. 

Gair Muqallideen, Naam Ke Ahlehadis Apne Dono Hath Aurton Ki Tarah Sirf Kandhe Tak Hi 
Uthate Hai, Aaiye Dekhte Hain Hadeese Paak Ke Mutabiq Ahnaaf Ka Tariqa Sahi hai Ya Gair 
Muqallideen Ka. 

HADEES: 

Wa'il Bin Hujr Farmate Hain Mai Ne Nabiye Kareem Ko Dekha Ki Jab Aap 

Namaz Shuru Farmate To Rafa Yadain Karte Yahan Tak Ki Aapke Dono Anguthe Aapke Kano 
Ki Lao Ke Barbar Ho Jate. 

{Sunane Nisai, Jild-l, Page-141, Sunane Abi Dawood, Jild-l, Page-112, Musannaf Ibne Abi 
Shaibah, Jild-2, Page-406, Hadees No-2425} 

Dekhiye Hadis Ki Kitni Badi Badi Aur Mustanad Kitabo Ka Hawala Maujood Hai. 

HADEES: 

Hazrat Malik Bin Huweris Farmate Hain Rasulullah Sal'lallahu Alaihi Wasallam Jab Takbeer 
Kehte To Dono Hatho Ko Othate Yahan Tak Ki Unhe Kano Ke Qarib Kar Lete, Aur 1 Riwayat 
Me Hai Ki Kano Ki Lao Ke Barabar Kar Lete. 

{Musannaf Ibne Abi Shaibah Volume-2, Page-407, Hadees No-2427} 

Jis Kitab Ka Hawala Pesh Hua Hai Uske Likhne Wale Imame Bukhari Ke Dada Ustaz Hain 
lime Hadis Me Mohaddis Ibne Abi Shaibah, Gair Muqallideen To Sirf Bukhari Ki Bat Karte 
Hain Aur Hum Ne Alhamdulillah Imam Bukhari Ke Dada Ustaz Ka Hawala Pesh Kiya. 

HADEES: 

ABDULLAH BIN UMAR Se Riwayat Hai Huzoor Ne Farmaya, Jab Tum Me Se Koi Namaz Shuru 
Kare To Dono Hathon Ko Othaye Aur Hateliyon Ka Rukh Qibla Ki Taraf Kare, Kyu Ki Allah 
Uske Samne Hota Hai. 

{TABRANI, Jild-6, Safah-9, Hadees No-7801} 

Hamari Namaz Ko Koofi Namaz Aur Apni Namaz Ko Makki Madni Namaz Kehne Wale 
Ahlekhabiso Dekho Alhamdulillah Hum Ahnaaf Ki Namaz Ayen Hadees ke Mutabiq Shuru Aur 
Khatm Hoti Hai, Sayyedna Imam E Azam ABU Hanifa Nomam Bin Sabit Koofi Radi'allahu Tala 
Anh Ne Koi Mas'ala Deeni Ibadaat O Mamlat Ka Quran O Sunnat Ke Khilaf Nahi Bataya. 

Mard Namaz Me Hath Naaf Ke Niche Bandhe. 

Sine Pe Bandhne Ki Hadise Bhi Maujood Hain, Aur Imame Shafai Ke Muqallideen Jo Naaf Se 
Upar Bandhte Hain Wo Bhi Sahi Hai. Hamara Naaf Ke Niche Bandhna Ye Bhi Sahi Hai. 

Gair Muqallideen Kehte Hain Naaf Ke Niche Hath Bandhne Ki Koi Riwayat Maujood Nahi 
Siway Hazrat Ali Ke Qaul Ke Aur Wo Bhi Zaeef Qaul Hai. 

Ye Gair Muqallidon Ki Hadees Na Janne Ki Bina Par Hai. 

Aurten Namaz Pe Chhati Pe Hath Bandhe Aur Mard Naaf Ke Niche Ahnaaf Ke Nazdeek Ye 
Sahi Hai. 

HADEES: 

Hazrat Wa'il Bin Hujr Farmate Hain, Mai Ne Huzoor Ko Dekha Ki Aapne Namaz Me Apna 
Dayan (Right) Hath Bayen Hath Pe Rakha Aur Use Naaf ke Niche Bandha. 

V ^ d ^ - i." uwll i Jbuüil £-j^a j i V Y Y - O i V - ( O jluI ( on 

Ye Musannaf Ibne Abi Shaibah Ki Riwayat Hai. 

Jis Tarah Huzoor Ka Farman Hadees Hai Usi Tarah Sahaba Ka Farman Asar Kehlata Hai. 
ASAR: 

Hazrat Ali Farmate Hain Namaz Me Sunnat Ye Hai Ki Apna Dayan Hath Bayen Hah Par Naaf 
Ke Niche Rakha Jaye { } Ye Riwayat Bhi Musannaf Ki Hi Hai. 

ASAR: 

Hazrat Anas Faramte Hain 3 Chizen Nabuwwat Ki Sifaat Me Se Hai, 

1- Sehri Me Der Karna. 

2- Aftar Me Ja ldi Karna. 

3- Namaz Me Dayen Hath Ko Bayen Par Naaf Ke Niche Bandhna. 

10 jL^il J “ cY'Y - I I ^q -Y - Jlia. C5 ic. 'JflljU J- 

Zaïre Naaf Hath Bandhne Par Hamare Pas Kul 11 Riwayaat Kutbe Ahadees Me Maujood Hain, 
Tawalat (Lambai) Ki Wajah Se Zaroori Hi Pesh Kar Diya Hai. 

ALHAMDULILLAH Hum Ahnaaf Ka Tariqae Namaz Namaze Rasool O Namaze Sahaba Se Milta 
Hai. 

Gair Muqallideen Apna Dayan Hath Bayen Hath Ki Kohni Pe Rakh Kar Sine Pe Bandhte Hain, 
Agar Gair Muqallidon Apne Is Amal Ko Siha Sitta (Hadis Ki 6 Sahi Kitaben) Se 1 Sahi Sareeh 
Marfoo Muttasil Hadees Dikha Den To Ye FAQEER E HAN FI KALEEM RAZVI Unhe Muh Manga 
Inam Dega. 

Hamari Pesh Kardah Riwayat Ko Koi Gair Muqallideen Zaeef Kahe Ya Manne Se Inkar Kare 
To Aap Hum Se Rabta Karen. 

Namaz Me Jab Hath Bandhe Jayen To Wo Naaf Ke Niche Hon Aur Sidhe Hath Ko Ulte Hath Pe 
Is Tarah Rakhe Ki Sidhe Hath Ka Angutha Aur Choti Ungli Se Ulte Hath Ki Kalai Pakde Aur 
Upar 3 Ungliyan Hon, Yani Sidhe Hath Ko Ulte Hath Ki Kalai Pe Rakhna. 

Gair Muqallideen Sidhe Hath Se Ulte Hath Ki Kohni Pakadte Hain Hatho Ko Bandhne Ka Ye 
Tariqa Hadees Ke Khilaf Hai. 

HADEES: 

Hazrat Wa'il Bin Hujr Farmate Hain Maine Kaha Dekhu Huzoor Kis Tarah Namaz Padhte Hain? 
To Mai Ne Dekha Aap Namaz Ke Liye Khade Huye, Takbeer Kahi, Aur Apne Dono Hath 
Uthaye Yahan Tak Ki Kano Ke Qarib Kar Liye, Phir Apna Dayan Hath Bayen Hath Ki Pusht Pe 
Rakha Aur Kalai Ko Pakda. 

(jjjuo L_Aj 4^\ -[] i) -.ik (jiuo 4<iVV -Q^iu^a 4(jlia. (jjl 

L-lU 4 ) f } 

Hawale Me HADEES Ki Mustanad Kitaben Sahi Ibne Habban Abu Dawood Aur Sunane Nisai. 
Jild Page Aur Baab Ke Saath Likhi Gai. 

Is Hadees Se 2 Baten Pata Chali Namaz Shuru Karte Waqt Kano Tak Hath Uthaye Jayen Aur 
Dusra Kohni Nahi Balki Kalai Pakdi Jaye. 

Ahlekhabiso Ka Kandhe Tak Hath Uthana Aur Kohni Pakadna Wo Hadison Se Dikhayen. 
HADEES: 

Hazrat Sahal Bin Sa'ad Se Riwayat Hai, Ki Logo Ko (Sahaba O Tabaeen) Ko Hukm Diya Jata 
Ki Namaz Ke WAQT Wo Apne Dayen Hath Se Bayen Hath Ki Kalai Pakde. 

. L_)Ij 4 ) * Y— n 4 ) - Jlk 4(_£jkj]l >.^y 

Ye Sahi Bukhari Ka Hawala Hai Jiski Raat Din Ye Aqal Ke Dushman Rat Lagate Hain. 

Dekho Imame Bukhari Ne Tamam Sahaba Aur Tabaeen Ka Muttafeqah Amal Tumhare Khilaf 
Bataya Hai. 


open in browser PRO version 


Namaz Me Sar Khula Ho Ya Dhaka Ho Aur Pairon Ke Bich Kitna Fasla Ho Hath Kahan Tak 
Are you a developer? Try out the HTML to PDF API 


pdfcrowd.com 



Uthaye Jayen Aur Kahan Bandhe Jayen Ise Samajahne Ke Bad Ab Hum Ye Batayen Ki 
Namaz Me MUQTADI (Imam Ke Piche Namaz Padhne Wala) Sure Fathia Padhe Ya Na Padhe? 

Aur Iske Siwa Koi Aur Surah Pade Ya Na Padhe. 

Hum Hanafi Imam Ke Piche Na Sure Fatiha Padhte Ha in Na Koi Aur Surah Padhte Ha in, Aur 
Is Silsile Me Hamare Pas Bahot See Sahi Marfoo AHADEES Maujood Hain. 

(ALHAMDULILLAH) Gair Muqallideen (Ahlehadis) Imam Ke Piche Sure Fathia Padhte Hain, Aur 
Jo Nahi Padhta Unke Nazdeek Uski Namaz Nahi Hoti. 

IBTEDA ME IMAMO MUQTADI Sab Ke Liye Sure Fatiha Padhna Zaroori Tha Bad Me Huzoor E 
Pak Sal'lallahu Alaihi Wasallam Ne Imam Ki Qirat Ko Muqtadi Ke Liye Kaafi Qarar Diya Yani 
Ab Koi Imam Ke Piche Na Sure Fatiha Padhe Na Koi Aur Surah. 

Gair Muqallideen Is Masle Me Kuch Hadise Pesh Karte Hain Aur Bhole Bhale Sunni 
Musalmano Ko Gumrah Karte Hain Ki Jisne Imam Ke Piche Sure Fatiha Na Padhi Uski Namaz 
Hi Nahi Hui. 

Yad Rahe Namaz Me Qirat Karna Farz Hai Chahe Pure Quran Me Se Koi Sura Ya Kisi Sura Ki 
3 Ayat Padhe Aur Sure Fatiha Har Namaz Ke Shuru Me Padhna Wajib Hai Farz Nahi hai. 

Agar Koi Bhool Se Sure Fatiha Na Padhe Aur Uski Jagah Koi Aur Sure 3 Ayat Ke Barabar 
Padh Le To Wo Akhri Me Sajdah Sahu Kare Uski Namaz Ho Gai. 

Hamare Imam Azam Sarkar Abu Hanifa Radi'allahu Tala Anh Ke Nazdeek Muqtadi Ko Jehri 
(Wo Namaz Jisme Imam Zor Se Quran Pada Hai) Aur Sirri (Jisme Imam Ahista Quran Padhta 
Ho Jaise Zohar & Asar) Imam Ke Piche Qirat (Sure Fatiha Ya Quran Ki Koi Surah Padhna 
Jayez Nahi Hai. 

Is Masle Par Quran O Hadees Se Chand Da lilen Hazir Hain. 

QURAN: 

Aur Jab Quran Padha Jaye To Use Kaan Laga Kar Suno Aur Khamosh Raho Taki Tum Pe 
Rahem Ho. 

{Para-9, Ruku-14, Sure Arafa Ayat-104} 

Is Ayat Me Saaf Hai Ki Quran Padha Jaye To Chup Raho Magar Gair Muqallideen Imam Ka 
Qaran Padhna Nahi Sunte Balki Piche Khud Bhi Sure Fatiha Padhte Hain. Kya Inka Ye Amal 
Quran Ke Khilaf Nahi? 

Ahnaf Ki Namaz Ko Kufi Namaz Kehne Walo Tumhari Namaz To Quran O Sunnat Dono Ke 
Khilaf Hai. 

Is Ayat Me LAFZE QURAN AAM Hai Aur Sure Fatiha Bhi Quran Hi Ka Hissa Hai Is liye Sure 

Fatiha Ho Ya Koi Aur Surah Jab Imam Padhe To Muqtadi Ko Khamosh Rehna Zaroori Hai. 

Jo Ayat Hum Ne Pesh Ki Uske Bare Allama FAKHRUDDIN Razi Apni Kitab Tafsire Kabeer Me, 
Aur Ibne Kaseer Ne Apni Tafsire Kasir Me, Aur Ibne Qidama Hambali Ne AL'MUGNI Me, Aur 
Khud Gair Muqallideen Ke Shaikhul Islam IBNE Taymiyah Ne Apne Fatawa Me Likha Hai Ye 
Ayat Namaz Me Imam Ke Quran Padhne Ke Bare Me Nazil Hui Hai. 

HADEES: 

ABDULLAH BIN ABBAS Se Marwi Hai Huzoor Ne Farz Namaz Me Qirat Ki Aur Aapke Piche 
Aapke Sahaba Ne Bhi Baland Awaz Se Qirat Ki Jisse Huzoor Ko Qirat Karne Gad-Bad Hui Phir 
Ye Ayat Nazil Hui. 

(TAFSIRE KABEER Jild-4, Safa-500) 

HADEES: 

IBNE JAREER NE ABDULLAH BIN MASOOD Se Riwayat Kiya Hai Huzoor Ne Sahaba Ko Namaz 
Padhai Aapne Suna Piche Kuch Log Bhi Quran Padh Rahe Hain To Aapne Salam Pherne Ke 
Bad Farmaya Kya Tum Log Sochte Samajhte Nahi? 

Dekho Jab Quran Padha Jaye To Use Gaur Se Suno Aur Khamosh Raho Jaisa Ki Tumhe Allah 
Ne Hukm Farmaya. 

(TAFSIRE KABEER, Jild-4, Page-501) 

IBNE TAIMIYAH Gair Muqallideen Ke Peshwa Kehte Hain, 

"Salf Se Shohrat Ke Saath Ye Baat Mash'hoor Hai Ki Ye Ayat (Sure Araf Ki Ayat-104) Namaz 
Me Qirat Ke Bare Me Hi Hai Aur Imam Ahmad Bin Hambal Se Iska Ijma NAQL Kiya Hai Ye 
Ayat Namaz Me Quran Padhne Ke Bare Me Hi Utri Hai. 

(FATAWA IBNE TAIMIYA Jild-23, Safah-269) 

Hazaron Lakhon Karodon Rehmaten Aur Salam Ho Sayyedna Imame Azam Abu Hanifa 
Radi'allahu Tala Anh Par Jinho Ne Quran O Sunnat Ki Roshni Me Fiqhi Masayel Bayan 
Farmaye Aur Ummat Ke Tamam Deeni Mamlat Ko Allah O Rasool Ki Marzi Ke Mutabiq Ada 
Karne Ki Taleem Ata Farmai. 

Namaz Me MUQTADI Ko Imam Ke Piche Sure Fatiha Ya Koi Aur Surah Padhna Jayez Nahi 
Hai. 

Gair Muqallideen Imam Ke Piche Sure Fatiha Padhne Par Bahot Zor Dete Hain Aur Chahte 
Hain Ki Sab Ki Namazen Kharab Ho. 

Imam Ke Piche Sure Fatiha Padhne Ke Jawaz Me Gair Muqallideen Ke Pas Kul 4 Hadisen Hain 
Kash Use Bhi Wo Sahi Se Samajhte To Ye Bakwas Na Karte. 

Aur Alhamdulillah Imam Ke Piche Sure Fatiha Na Padhne Par Hamare Pas Quran O Ahadees 
Aur Tafaseer Aur AQWALE Sahaba Se 50 Se Zaa'id Daleelen Maujood Hain. 

FARMANE MUSTAFA Sal'lallahu Alaihi Wasallam. 

HADEES: 

Hazrat Abu Musa Ashari Se Marwai Hai Ki Rasulullah Sal'lallahu Alaihi Wasallam Ne Hame 
Sikhaya Jab Tum Namaz Ke Liye Khade Ho Aur Tum Me Ka Koi Imamat Kare Pas Jab Imam 
Qirat Kare To Tum Khamosh Raho. 

{Musnade Imam Ahmad Bin Hambal, Jild-4, Safa-415} 

HADEES: 

Hazrat ABU HURAIRAH Riwayat Karte Hain Huzoor Ne Faramaya Ki Imam Isi Liye Banaya 
Gaya Hai Ki Uski IQTEDA Ki Jaye Jab Wo Allahu Akbar Keh Kar Niyyat Bandhe To Tum Usi 
Tarah Niyat Bandho Lo Aur Jab Wo Qirat kare To Tum Log Chup Raho. 

{Sahi Muslim, Jild-1, Safa-174, Abu Dawood Jild-1, Safa-105, Ibne Majah Safa-61, Nisai Jild- 
1, Safa-146, Musnade Imam Ahmad Bin Hambal, Jild-2, Safah-376} 

Is Hadees Ka Hawala, Maine Hadis Ki 5 Mustanad Kitabon Se Diya Hai. 

HADEES: 

HAZRAT JABIR SE MARWI Hai Huzoor Ne Faramaya, 

Jo Jamat Se Namaz Padhe Uske Liye Imam Ki Qirat Kaafi Hai. 

{Motta Imam Mohammad Page-98, Tahawi Page-106, Kitabul Asaar Jild-1, Safa-170., Dare 
Qutni Jild-1, Safa-122, Musnade Imam Ahmad Bin Hambal Jild-3, Safa-339} 

Lijiye 5 Mash'hoor Hadees Ki Kitabon Ke Hawale. 

Alhamdulillah Summa Alhamdulillah Imam Azam Abu Hanifa Noman Bin Sabit Koofi 
Radi'allahu Tala Anh Ka Maslake Haq Quran O Hadees Ka Nichod Aur Khusala Hai. 

Imam Ke Piche Padhi Jane Wali Har Namaz Ka Yahi Hukm Hai Ki Usme Sure Fatiha Ya Koi 
Aur Surah Na Padhi Jaye. 

HADEES: 

Huzoor Ne Zohar Ki Namaz Padhai Salam Pherne Ke Bad Farmaya Tum Me Kis Ne Surah 
SABBIHISMA RABBIKALALA Padhi? 

1 Shakhs Ne Kaha Mai Ne, To Huzoor Ne Ispe Farmaya Yaqinan Mujhe Malum Hua Ki Tum Me 
Se Baz Logo Ne Mujh Se Quran Padhne Me Gad'Bad Kara Dee. 

{Muslim Jild-1, Safa-172, Abu Dawood, Jild-1, Safa-136.,Nisai-l, Safah-176} 

Is Hadis Ka Hawala Mai Ne 3 Sahi Hadis Ki Kitabon Se Diya Hai. 

Isse Pata Chala Sirri Namaz Me Bhi Qirat Karna Mana Hai. 


HADEES: 

IBNE ABBAS Se Marwi Hai Huzoor Ne Farmaya Imam Ki Qirat Tumhare Liye Kafi Hai Chahe 
Imam Jaher (Zor Se Padhna) Karta Ho Ya Sirr (Ahista Padhna) Dono Surton Me Kaafi Hai. 
{UMDATUL QARI SHARAH BUKHARI Jild-6, Safa-12} 

Hum Ahlesunnat O Jamat Yani Huzoor Aur Sahaba Ki Sunnat Par Chaîne Wale Aur Ummat Ke 
Behtareen Afraad Yani Sahabae Kiram Jinhe Zubane Nabuwwat Se Nujoome Hidayat 
(Hidayat Ke Tare) Kaha Gaya Unke Ijmai Faislon Ko Manne Wale Hain. 

Aaiye Sahaba Ke Farman Aur Unka Amal Dekhen Kya Wo Qirat KHALAFUL IMAM (Imam Ke 
Piche Quran Padhna) Ke Qayel The? 

"HAZRAT ZAID BIN SABIT'ATA Se Marwi Hai Unho Ne Hazrat Zaid Se Pucha Imam Ke Sath 
Qirat Ke Muta'alliq Sawal To Aapne Jawab Diya Imam Ke Saath Kisi Chiz Me Qirat Na Ki 
Jaye. 

{Sahi Muslim Jild-1, Safa-215, Musannaf Abdur Razzaq, Jild-2, Safah-137, Musannaf Ibne Abi 
Shaibah Jild-1, Safah-376} 

Is Me Sahi Muslim Ke Ilawa Musannaf Abdur Razzaq Ka Hawala Bhi Hai Jo ILME HADEES Ki 
Sab Se Pehli Kitab Hai. 

ABAADLAYE ARBAH (C har Abdullah Naam Ke Mash'hoor Sahabi) Me Se 1 Hazrat Abdullah 
Bin Masood. 

Abu Wail Kehte Hain Hazrat Abdullah Bin Masood Se Imam Ke Piche Quran Padhne Ke Bare 
Me Pucha Gaya To Aapne Farmaya. 

Khamosh Raho Tumhare Liye Imam Ka Padhna Kaafi hai. 

{Musannaf Abdur Razzaq Jild 2, Safa 138, Musannaf Ibne Abi Shaibah, Jild 1, Safah 376, 
Motta Imam Mohammad, SafahlOO} 

Shabi (^) Kehte Hain Mai Ne 70 BADRI Sahaba (Jange Badr Jo Islam Ki Pehli Jang Hai 
Usme Sharik Hone Wale) Ko Paya Jo Imam Ke Piche Qirat Se Mana Karte The. 

{RUHUL MUAANI Jild-, Safah-152} 

Amirul Momineen Gaizul Munafiqeen Hazrat Umar Bin Khattab Ka Faisla, 

"Jo Imam Ke Piche Quran Padhe Uske Muh Me Patthar Bhar Diya Jaye" 

{MOTTA IMAM MOHAMMAD Safa-102} 

Hazrat Sad Bin ABI WAQAS Ke Faisla. Mera Jee Chahta Hai Jo Imam Ke Piche Qirat Karta Ho 
Uske Muh Me Angarah Bhar Diya Jaye. 

{ MOTTA IMAM MOHAMMAD Safa-101} 

Alhamdulillah Is Faqeere Hanafi Ne Sirf Ise Masle QIRAT KHALAFUL IMAM Par Kai Daleele 
Pesh Kee. 

Agar Gair Muqallideen 1 Sahi Marfoo Hadis Aisi Pesh Karen Jisme Qirat Ka Takeedi Hukm 
Huzoor Aur Khulafae Rashedeen Ka Ho Aur Qirat Na Karne Wale Ko Waeed (Daraya Gaya) 

Are you a developer? Try out the HTML to PDF API 


open in browser PRO version 


pdfcrowd.com 




Ho To Wo Pesh Kare, Magar Yaad Rahe Us Hadees Ka Sahi Hona Aur Hamari Pesh Kardah 
Ahaadees Ka Zaeef Hona Kisi Mohaddis Ke Qaul Se Na Ho Balki Hadees Hi Se Ho To Ye 
Faqeere Hanfi Muh Manga Inaam Dega. 

"Batil Se Dabne Wale Aye Asmaan Nahi hai Hum, 

100 Baar Kar Chuka Hai Tu Imtehan Hamara" 

(Dr.Iqbal) 

Hum Hanafi Namaz Me Sure Fatiha Ke Bad Ahista Aameen Kehte Hain Aur Gair Muqallideen 
Zor Se. 

Aur Silsile Me Wo Kuch Hadise Awam Ko Dikha Kar Ye Zahir Karna Chahte Hain Ki Hanfiyon 
Ki Namaz Durust Nahi Hai, Is Tarah Bholi Bhaali Awam Asaani Se Unke Fareb Ka Shikar Ho 
Kar Hanfiyat Se Bad-Zann Hone Lagti Hai. 

Aaiye Is Maslae Aameen Ko Hum Puri Tarah Se Aapko Samjha Den Aur Dono Taraf Ki 
Dalilon Ka Ba-Nazre AMEEQ Jayezah Len. 

Lafz Aameen Ka Tarjama Hai "AISA HI HO" Aur Aameen 1 Dua Hai Aur Dua Ahista Honi 
Chahiye Iska SabootQuran O Hadees Se Pesh Hai. 

Hazrat Musa Alaihissalam Ne Allah Ki Bargah Me Dua Kee, Jis Pe Hazrat Haroon Alaihissalam 
Ne Aameen Kaha Ispe Quran Me Irshad Hua. 

"Tum Dono Ki Dua Qubool Hui" 

{Para-11, Ruku-14, Sure Yunus Ayat-89} 

Is Par Tafseer Ki Kitabon Me Aaya Hai. 

Dar Asl Hazrat Musa Alaihissalam Dua Farma Rahe The Aur Hazrat Haroon Uspe Aameen 
Keh Rahe The Aur Allah Pak Ne Hazrat Haroon Ki Aameen Ko Bhi Dua Kaha. 

{TAFSIRE DURRE MANSOOR Jild-3, Safah-107.. TAFSIRE KHAZIN Jild-2, Safah-306, TAFSIRE 
IBNE KASEER, Jild-1, Safah-31} 

In Tasafeer Ko Gair Muqallideen Bhi Motabar Mante Hain Utha Kar Dekh Len. 

Sahi Bukhari Me Hazrat ATAA Bin Abi Ribah Se Manqool Hai, Aameen 1 Dua Hai. 

{Sahi Bukhari Jild-1, Safah-107} 

Sabit Hua Ki Aameen Dua Hi Hai To Dua Ko Kis Tarah Mangana Chahiye Ye Bhi Hum Quran 
Se Hi Pata Karen. 

QURAN: 

Apne Rab Se Dua Karo Gid-Gidate Aur Ahistah Beshak Had Se Badhne Wale Use Pasand 
Nahi. 

{Para-8, Ruku-14, Sure Araf Ayat-55} 

Are you a developer? Try out the HTML to PDF API 


open in browser PRO version 


pdfcrowd.com 




Hazrat Zakriya Alaihissalam Jo Hazrat Maryam Ke Khalu Aur Allah Ke Nabi Hain Unki Dua Ka 
Haal Bayan Karte Huye Quran Me Aaya Hai. 

QURAN: 

Aur Pukara Usne Apne Rab Ko Ahistah. 

{Para-16, Sure Maryam Ayat-3} 

Aap Sahi Hadees Mangte Hain? Alhamdulillah Hum Ne Quran Se Hawale Pesh Kiye. 

Imam Ke Sure Fatiha Pura Hone Par Imam Aur MUQTADI Sab Ko Ahista Aameen Kehna 
Chahiye, Is silsile Me Hadeese Pak Ka Irshad Padhen. 

HADEES: 

ALQUMA Apne Walid Wa'il Bin Hujr Se Riwayat Karte Hain. Huzoor Ne Padha, GAIRIL 
MAGDUBI ALAIHIM WALADDALEEN Aur Aapne Aameen Kaha Aur Aameen Kehne Me Awaz 
Ko Ahista Kiya. 

{Tirmizi Sharif, Jild-l,Page-34} 

Hadees: 

Wa'il Bin Hujr Kehte Hain Mai Ne Huzoor Ke Saath Namaz Padhi Jab Aapne Waladdal'leen 
Kaha To Ahista Se Aameen Kaha. 

{Musnade Imam Ahmad Bin Hambal, Hadis No-18756} 

Isse Pehle Hum Ne Quran Ka Hawala Diya Aur Aaj 2 Hadisen Pesh Kee, Aameen Bissir 
(Ahista Aameen Kehna) Par. 

Ab Aaiye Hum Gair Muqallideen Ka Haal Pata Karen, Jo Chilla Chilla Kar Masjidon Ka Sukoon 
Barbard Karte Hain, Unke Pas Kya Daleel Hai? 

Gair Muqallideen Zor Se Aameen Kehne Par Is Hadis Ko Pesh Karte Hain. 

HADEES: 

Wail Bin Hujr Se Riwayat Hai Huzoor Ne Waladdal'leen Padha To Aameen Kaha Aur Awaz Ko 
Baland Kiya Mera Khayal Hai Ki Huzoor Hame Taleem De Rahe The. 

«( ) A Y _ 

Is Hadis Ko Gair Muqallideen Aksar Pesh Karte Hain, Jab Ke Isi Hadis Me Rawi Ka Kehna Hai 
Huzoor Me Taleem Dene Ke Liye Zor Se Aameen Kahi Taki Logo Ko Pata Chale 
Waladdal'leen Ke Bad Aameen Kehna Chahiye. 

Ye Hadis Taliman Thi Na Ki Hamesha Ka Hukm. 

Iske Ilawa Bhi 2-4 Hadise Gair Muqallideen Pesh Karte Hain Unka Bhi Haal Dekhen. 

Dare Qutni Aur Hakim Ne Hazrat Abu HURAIRAH Se In Alfaz Me Hadis Naql Ki, Jab Huzoor 
Sure Fatiha Ki Qirat Se Farig Huye To Baland Awaz Se Aameen Kaha. 

TEHQEEQ: 

Is Hadis Me 1 Rawi Is'haq Bin Ibraheem Binil Ulaa Az'Zubaidi Hai, Siha Sitta Ke Mohaddiseen 
Ne Iski Riwayat Ko Nahi Liya Imam Nisai Uske Bare Me Kehte Hain LAISA BI SIQAH 
Ye Admi SIQAH Nahi Hai, Imam abu Dawood Kehte Han LAISA BI SHAIYIN Ye Koi Chiz Nahi. 
Mohammad Bin Aof Taai Ne is Riwayat Ko Jhutlaya. 

{TALEEQ, Jild-l,Safah-93. Bazalul Majhood Sharah Abu Dawood, Jild-2, Page-102} 

Zor Se Aameen Kehne Par 1 Aur Hadees Gair Muqallideen IBNE MAJAH Ki Pesh Karte Hain, 

Hazrat Abu Hurairah Kehte Hain Logo Ne Zor Se Aameen Kehna Chhod Diya Halaki Jab 
Huzoor Aameen Kehte To Masjid Gonjne Lagti. 

Is Hadis Me 1 Rawi Bishar Bin Rafe Hai Jiske Bare Me Imam Bukhari Kehte Hain LA YUTABEO 
FEE HADEESIHI J* ^ V) Yani Hadis Me Koi Iska Itteba Nahi Karta, Imam Hambal Kehte 
Hain Ye Bishar Bin Rafe Zaeef Hai, Imam Nisai Kehte Hain LAISA BIQAWWIYUN (Ye Mazboot 
Nahi Hai) Ibne Habban Kehte Hain Ye Shakhs Jhooti Hadis Bayan Karta Hai. 

{Ba-Hawala.. TALEEQ Jild-1, Safah-94} 

Phir Padhiye Gaor Se Ye Hain Ahlehadis Hone Ka Dawa Karne Wale Ahlekhabiso Ko Haal 
Khud Jhooti Zaeef Kamzoor Hadise Pesh Karte Hain Aur Hanfiyon Se Sahi Hadis Ka Mutalba 
Karte Hain. 

Iske Ilawa Bhi Ye Jo Hadis Pesh Karte Hain Unka Yahi Haal Hai Magar Bechari Awam Nabi Ke 
Farman Ke Naam Se Inke Fareb Me Aajati Hai. 

Letifah- Jab Sure Fatiha Ke Bad Zor Se Aameen Kehna Bahot Zaroori Aur Sunnate 
Moakkedah Hi Hai Aapke Nazdeek To Aap Log 4 Rakat Wali Namaz Jaise Isha Ki Usme Aap 
Bhi Shuru Ki 2 Hi Rakat Me Chilla Kar Aameen Kehte Ho Aakhri 2 Rakat Me Ahista, Pata 
Chala Aap Bhi Aadhe Hanfi Ho. 

Agar Zor Se Aameen Hi Sunnat Hai To 4ron Rakat Me Hona Chahiye Na Ki 2 Me Hi. 

KHAS ELAN. 

Tamam Gair Muqallideen Masla Aameen Pe 1 Sahi Hadis Pesh Kare Aur Hamari Pesh Kardah 
Hadison Ka Zof Sabit Kare Aur Muh Manga Inam Is Faqeere Hanfi Kaleem Razvi Se Hasil 
Kare. 

Mere AAQA Sarkar Alahazrat Mujaddide Deen O Millat Imam Ahamd Raza Khan Radi'allahu 
Tala Anh Kya Khoob Farmate Hain, 

"Soona Jangal Raat Andheri Chhaai Badli Kaali hai, Sone Walon Jagte Rahiyo Choron Ko 
Rakhwali Hai." 

RAFA (Uthana) Yadain (Dono Hath)... 

Namaz Shuru Karte Waqt Dono Hathon Ka Kaan Ki Lo Tak Tekbire Tehrima (Allahu Akbar) 
Kehte Huye Hath Uthana Sab Ke Nazdeek MUTTAFAQUN A LAI H Masla Hai Isme Kisi Ka 
Ikhtelaf Nahi. 

Lekin Ruku Me Jate Aur Ruku Se Uthte Huye Aur Tisri Rakat Ke Liye Uthte Huye Bhi Dono 
Haton Ko Uthana Hai Ya Nahi? 

Urfe Aam (Aam Bol Chai) Me Isi Ko Rafa Yadain Kehte Hain. 

Aur Yahi Wo Rafa Yadain Hai Jiska Hukm Mansookh Ho Chuka Hai. 

Is Silsile Me Hum Hanfiyon Ke Pas Bahot See Ahadeese Pak Aur Aqwale Sahaba O Tabaeen 
Aur Ijmae Ummat Se Bahot See Daleelen Maujood Hain, (ALHAMDULILLAH) Aur Jo Gair 
Muqallideen (Ahle Huggies) Pesh Karte Hain Insha'allah Aage Me Hum Uska Bhi Bhar'poor 
Ilmi Jayzah Lege. 

Tarke Rafa Yadain Par Hum Ahnaaf (Imam Azam Abu Hanifa Ke Muqallideen) Ke Pas Ye Sahi 
Hadisen Maujood Hain. 

HADEES: 

ALQUMAH Se Marwi Hai Ki Hazart Abdullah Bin Masood Ne Farmaya Kya Mai Tume 
Rasoolullah Sal'lallahu Alaihi Wasallam Ki Namaz Na Padhaon? 

Pas Aap Ne Namaz Padhi To Usme Sirf Pehli Martabah Hi Apne Dono Hoton Ko Uthaya. 
{Tirmizi Sharif, Jild-1, Safah-35. Musannaf Ibne Abi Shaibah, Jild-1, Page-236} 

Dekhiye Huzoor Ka Amal Kya Tha? Hazrat Abdullah Ibne Masood Ne Bata Diya Ki Huzoor 
Rafa Yadain Nahi Karte The. 

Imam Tirmizi Is Hadees Ke Bare Me Farmate Hain Ye Hadees Hasan Hai. 

Phir Imame Tirmizi Likhte Hain, Ahle ILM Sahaba O Tabaeen Me Se Bahot Se Hazraat Isi Ke 
Qayel The Ke Rafa Yadain Na Kiya Jaye. 

TEHQEEQ: 

IBNE HAZAM ZAHERI Ne Apni Kitab Almohalla (□ Volume-4, Page-88 Pe Is Hadees Ko 
Sahi Likha Hai Iske Ilawa Imame Ahmad Bin Hambal, Dare Qutni, Ibne Qatan, Ibne Daqeeq 
Malki, Aur Ahlehuggies Ke Peshwa Ibne Taymiyah Aur Imame Nisai Ke Nazdeek Bhi Ye 
Hadees Sahi Hai. 

{ t a\\ c 

Lijiye Hum Ne Hadees Aur Uski Puri Tehqeeq Pesh Kee. 

HADEES: 


ALQUMAH Se Marwi Hai Wo Abdullah Bin Masood Se Riwayat Karte Hain Ke Rasulullah 
Sal'lallahu Alaihi Wasallam Takbire Oola Me Hi Apne Dono Haton Ko Uthate Phi Nahi Othate 
The. 

{Sharah Muaniyul Asaar, Jild-1, Page-110} 

HADEES: 

ABU HANIFAH (Imam Azam) Hammad Se Wo Ibraheem Nakhi Se Wo Aswad Se Riwayat 
karte Hain Ki Abdullah Bin Masood Pehli Takbeer Me Hi Dono Hath Uthate Phir Iske Bad Kisi 
Waqt Nahi Uthate Aur Is Baat Ko Wo Huzoor Se Naql Karte Hain. 

{Musnade Imam Azam, Jild-1, Page-355} 

Gair Muqallideen Musalmano Se 2-4 Maslon Me Hi Hamesha Ulajhte Rehte Hain Maloom Hota 
Hai Tamam Deen Inhe 2-4 Maslon Me Hai. 

Aur Khuda Ki Qudrat Dekhiye Unhi Masayel Me Inhe Muh Ki Khani Padti Hai Phir Bhi AQAL 
Thikane Nahi Aati. 

"c£ C5Ü' > 

Jab Tujhe Haya Na Rahe To Jo Chahe Kar, Hum Ne Taqriban Masayel Ko Quran Aur Sahi 
Hadees Se Sabit kiya Jispe Ahnaaf (Hanfiyon) Ka Amal Hai. 

Masala Rafa Yadain Ruku Me Jaate Aur Uthte Aur Tisri Rakat Me Khade Hôte Waqt Dono 
Hatho Ko Uthana Hadees Ke Khilaf Hai Aur Hum Ahnaaf Ka Amal Alhamdulillah Hadeese Pak 
Aur Sahaba Ke Amal Ke MUTABIQ Hai. 

HADEES: 

Abdullah Bin Umar Kehte Hain Mai Ne Rasulullah Sal'lallahu Alaihi Wasallam Ko Dekha Jab 
Aap Ne Namaz Shuru Farmai, To Apne Dono Hathon Ko Uthaya Yahan Tak Ke Apne Kandhon 
Ke Barabar Kiya Aur Jab Rukoo Me Jate Aur Sar Uthate To Apne Hatho Ko Nahi Uthate Na 
Dono Sajdon Ke Beech Uthate. 

{Sahi Abu Awana, Jild-2, Safah-90} 

TEHQEEQ: 

Imam Abu Awana h Ne Hazrat Sufyan Bin Aynah Tak Is Hadees Ki Kul 4 Sanaden 

Zikr Kee. Jinme Se Chothi Sanad Imam Bukhari Ke Ustaz Imam Humaidi Ki Hai. Aur Ye 
Hadees Musnade Humaidi Me Inhi Alfaaz Ke Saath Aai Hai. 

{Musnade Humaidi, Jild-2, Safah-277, Hadis No-624} 

HADEES: 

Hazrat Bara Bin Aazib à?* 1 ji) Se Riwayat Hai Rasoolullah Sal'lallahu Alaihi Wasallam 

Namaz Shuru Karne Ke Liye Apne Dono Haath Uthate, Yahan Tak Ke Aap Ke Dono Anguthe 
Dono Kano Ki Lo Ke Qareeb Ho Jate Phir Iske Bad Hath Nahi Uthate. 

{ABU DAWOOD, Jild-1, Safah-125, Musannaf Abdur Razzaq Jild-2, Safah-70, Musannaf Ibne 
Abi Shaibah, Jild-1, Safah-236, Tahawi, Jild-1, Safah-110} 

Is Silsile Me Bahot See Ahadees Hamare Pas Hai Par Itne Hi Par Bas Karta Hun."AQAL MAND 
RAA ISHARA KAAFI AST" 

Ab Zara Sahabae Kiram Jo Bargah Nabuwwat Ke Faiz Yaafta Hain Sab Ke Sab Aadil O Rashid 
Hain Unka Bhi Amal Dekho Kyu Ki Hame Sahaba Ki Pairawi Ka Hukm Hua Hai. 

Hazrat Abdullah Bin Abbas Farmate Hain, Wo 10 Sahaba Jinhe Huzoor Ne Dunya Hi Me 
Jannat Ki Basharat Dee, Wo Log Shuru Namaz Me Hi Hath Uthate Phir Nahi Uthate. 

{Umdatul Qari Sharah Bukhari, Volume-5, Page-272} 

Hazrat Aswad Kehte Hain Mai Ne Hazrat Umar Bin Khattab Ko Dekha Ki Unho Ne Pehli 
Takbeer Me Hi Hath Uthaya Phir Nahi Uthaye. 

{TAHAWI Jild-1, Safah-111} 

Mazeed Bahot See Riwayaat Hain Magar Ahlesunnat Ahle'jannat Ko Ye Kaafi Hai. 

Namaz Ka Masnoon Tariqa (Sunnat Ke Mutabiq) Aur Wo Masayel Jisme Ahlehuggis Hum Se 
Ulajhte Hain Jaise,Be'gair Topi Ke Namaz Padhna, Tangon Ko Khoob Phailana, Hath Kandhon 
Tak Uthana, Hath Sine Pe Bandhna, Imam Ke Piche Sure Fatiha Padhna. Zor se Aameen 
Kehna, Rafa Yadain Karna. 

In Sab Masayel Ko Puri Tafseel Se Mai Ne Quran-O-Hadees Ki Roshni Me Bayan Kar Diya 
Hai. 

Ab 2 Aur Masle Aise Hain Jisme Inka Ikhtelaf Hai Jise Mukhtsar Bata Kar Khtam Kar Raha 
Hun. 

Namaz Ke Akhri Rakat Puri Hone Par Hum Jo BaithTe Hain Use Qadah Kehte Hai Jisme 
Attahiyat Aur Durood Aur Dua Masoorah Padh Kar Hum Salam Pherte Hain. 

Is Qade Me Baithne Ka Sunnat Tariqa Ye Hai Ke Ulta Pair Bichay Sidha Pair Khade Rakhe 
Aur Sidhe Pair Ki 5wo Ungliyan Qible Ki Taraf Ho, Aur Ulte Pair Pe Sureen (Chutad) Ko 
Rakhe. 

Nigahen Daman Pe Ho Aur Dono Hath Ki Hateli Ghutno Ke Upar Ho Aur Sidhe Ho Aur Dono 
Hath Ki Ungliyon Ka Rukh Qible Ki Taraf Ho. 

Ahlehuggis Jab Baithe Hain To Dono Pairo Ko Bahar Nikal Kar Sureen Ke Bal Zameen Pe 
Baithe Hain Jaise Ki Aurten Baithti Hai, Ye Sunnat Ke Khilaf Hai. 

HADEES: 

Wa'il Bin Hujr Kehte Hain Mai Ne Rasulullah Sal'lallahu Alaihi Wasallam Ke Piche Namaz 
Padhi, Jab Aap Qadah Me Baithe To Apna Bayan (Ulta) Pair Bichaya Aur Usi Pe Baith Gaye, 
Riwayat Kiya Is Hadis Ko Saeed Bin Mansoor Aur Tahawi Ne Aur Iski Sanad Sahi Hai. 

{Asarus Sunan, Jild-1, Safah-123} 

SAHABA KA AMAL: Abdullah Bin Umar Farmate Hain Namaz Me Sunnat Ye Hai Ki Aapka 
Sidha Paon Khada Rakhe Aur Uski Ungliyan Qibla Rukh Ho Aur Ulta Pair Bicha Kar Uspe 
Baith Jaye. 

{Sahi Bukhari Jild-1, Safah-114, Sunane Nisai, Jild-1, Safah-173} 

Ye Sunnat Tariqa Hai Qade Me Baithne Ka. 

Ab Attahiyat Me Jo Shahadat Ki Ungli Se Hum Ishara Karte Hain Wo Sirf 1 Martaba Hai 
Ahlehuggis Bar Bar Ungli Se Ishara Karte Hai, 

Jo Galat Aur Hadees Ke Khilaf Hai. 

HADEEES: 

Hazrat Abdullah Bin Zubair Se Riwayat Hai Huzoor Apni Ungli Se Ishara Karte Aur Use 
Harkat Nahi Dete. 

{ABU DAWOOD, JILD-1, SAFAH-149... NISAI, JILD-1, SAFAH-187} 

Ye Ho Gai Ahnaaf Ki Mukammal Namaz Hadees Se Sabit. 

Allah Kareem Imame Azam Abu Hanifa Noman Bin Sabit Radi'allahu Tala Anh Ki Qabr Par 
Noor O Nikhat Ki Barish Ata Farmaye Jinho Ne Is Ummat Pe Ahsane Azeem Farmay Ki 
Tamam Deeni Mamlat O Ibadaat Ko Theek Sunnate Nabawi Ke Mutabiq Ada Karna Sikhaya. 

Guzarish, Har Sunni Musalman Bhai Behen Ko Chahiye Ki Zaruriyare Deen Ko Apne Maslak 
Ke Ulma Se Sikhen. 

Namaz Jab Sunnat Ke Mutabiq Hogi Tabhi Wo Qabool Hogi Is liye Hame Apni Namaz, Wazu, 
Gusl, Halal O Haram Ki Jankari Rakhna Farz Hai Is liye Apne Shaher Ke Sunni Aalim Se Apni 
Namaz Ki Islah Kare. 

Yaad Rakho Jo Ulma Ki Sohbat Me Nahi Baithte Wahi Log Wahabi/Deobandiyon Ke Makro 
Fareb Ka Shikar Hôte Hain..."Tammat Bil Khair" 

